Document ID: 31998R1919

ΚΑΝΟΝΙΣΜΟΣ (ΕΚ) αριθ. 1919/98 ΤΗΣ ΕΠΙΤΡΟΠΗΣ της 9ης Σεπτεμβρίου 1998 για την τροποποίηση του κανονισμού (ΕΚ) αριθ. 2139/97 για τον καθορισμό των αποδόσεων των ελαιών σε ελαιόλαδο για την περίοδο 1996/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1638/98 (2), και ιδίως το άρθρο 5 παράγραφος 2 πρώτο εδάφιο δεύτερη περίπτωση,
τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, περί θεσπίσεως των γενικών κανόνων σχετικά με τη χορήγηση της ενισχύσεως στην παραγωγή ελαιολάδου στις οργανώσεις παραγωγών (3), όπως τροποποιήθηκε τελευταία από τον κανονισμό (ΕΟΚ) αριθ. 1639/98 (4), και ιδίως τα άρθρα 18 και 19,
Εκτιμώντας:
ότι ο κανονισμός (ΕΚ) αριθ. 2139/97 της Επιτροπής (5) καθόρισε τις αποδόσεις των ελαιών σε ελαιόλαδο για την περίοδο 1996/97, για τις ομοιογενείς ζώνες παραγωγής 7 ότι υπήρξε λάθος στο παράρτημα 7 ότι, συνεπώς, πρέπει να διορθωθεί το λάθος, λαμβάνοντας υπόψη το γεγονός ότι οι δικαιούχοι δεν είχαν ακόμη λάβει την ενίσχυση στην παραγωγή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο τμήμα Γ του παραρτήματος Ι του κανονισμού (ΕΚ) αριθ. 2139/97, τα στοιχεία που αφορούν την επαρχία Σάμου αντικαθίστανται από τα στοιχεία που εμφαίνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 3 Νοεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Σεπτεμβρίου 1998.

Labels: 17
6